Vilnius, 2024 m. rugsėjo 16 d.

**„Lidl“ atidarė parduotuvę šalia Vilniaus esančiuose Galgiuose**

**Prekybos tinklas „Lidl“ rugsėjo 16 dieną atidarė naują parduotuvę šalia Vilniaus esančiuose Galgiuose, adresu Taikos g. 1A. Šis atidarymas tapo simboliniu tęsiant „Lidl“ prekybos tinklo plėtrą šalyje: naujoji parduotuvė – jau 75-oji Lietuvoje. Atidarydamas naują parduotuvę, prekybos tinklas ne tik sukūrė naujas darbo vietas Vilniaus rajone, bet ir ženkliai prisidėjo ir prie vietos aplinkos gerinimo – investavo į susisiekimo infrastruktūros tobulinimą, greta parduotuvės įrengė skverą, pasirūpino augmenijos apželdinimu.**

Atidarymo rytą klientai būriavosi dar prieš parduotuvės atidarymą, visi turėjo galimybę nemokamai pasivaišinti gėrimais ir saldumynais, pirmieji pirkėjai dovanų gavo ir specialiai atidarymui pagamintus daugkartinius pirkinių maišelius.

Naujoji parduotuvė pirkėjų kasdien lauks nuo 8 iki 22 valandos. Tai yra įprasto ir daugeliui pirkėjų puikiai pažįstamo formato parduotuvė, kurioje iš viso veiks 11 kasų: 5 įprastinės bei 6 savitarnos, iš kurių visos – XXL dydžio. Šios kasos puikiai pritaikytos didesniems pirkiniams bei greitiems apsipirkimams. Šalia parduotuvės taip pat įrengta itin patogi ir erdvi automobilių stovėjimo aikštelė, kuri leis visada rasti vietos automobilio parkavimui ir užtikrins greitą ir patogų apsipirkimą. Parduotuvė puikiai pritaikyta ir elektromobilių vairuotojams – šalia parduotuvės įrengta greito įkrovimo elektromobilių stotelė, kurioje vienu metu galima krauti du automobilius.

„Vilniaus rajonas tampa vis patrauklesne vieta ne tik gyventi, bet taip pat draugiškesne aplinka kurtis ir plėstis verslui. Džiugu, kad vis daugiau dėmesio skiriama mažesnėms gyvenvietėms. Vertiname tai, kad šioje vietovėje įsikūręs prekybos tinklas „Lidl“ taip pat mato teigiamas galimybes vystytis, prisidėdamas tuo pačiu prie infrastruktūros gerinimo ir spartesnės kaimo plėtros. Tikiu, kad nauja prekybos vieta gyventojams bus naudinga, bus kuriamos ir siūlomos naujos darbo vietos, o Galgių gyventojai galės patogiai naudotis parduotuvės paslaugomis netoli savo namų ir jiems nereikės vykti kitur. Prekybos tinklui linkiu sėkmės ateityje, o gyventojams – dalintis gera nuotaika su aplinkiniais bei malonaus ir patogaus apsipirkimo“, – naujosios parduotuvės atidarymu džiaugėsi Vilniaus rajono meras Robertas Duchnevičius.

Atidarant parduotuvę prekybos tinklas ženkliai prisidėjo prie vietos infrastruktūros gerinimo, taip pat bendruomenei paruošė ir išskirtinę dovaną – specialiai sukurtą pažintinį pasivaikščiojimo maršrutą po Galgių apylinkes. „Lidl“ taip pat prisidėjo, kad bendruomenė greta parduotuvės galėtų džiaugtis ir ženkliai gražesne aplinka – šalia naujosios parduotuvės įrengtas ir apželdintas skveras, suoliukai ir erdvė poilsiui. Aplink parduotuvę pasodinta daugiau nei šimtas kalninių pušų, išsaugotas anksčiau parduotuvės teritorijoje augęs beržas, kelios pušys.

„Šalia parduotuvės naujai išasfaltavome aplinkines gatves bei įrengėme žiedinę sankryžą, kuri prisidės prie patogesnio eismo greta esančioje intensyvioje sankryžoje. Žiedinės sankryžos įrengimas prisidės prie saugesnės ir paprastesnės eismo schemos. Taip pat įrengsime ir naujus pėsčiųjų bei dviračių takus, be to, jau atnaujintas aplinkinės gatvės apšvietimas, inžineriniai tinklai. Vietos bendruomenės ši parduotuvė buvo išties laukiama, tad džiaugiamės, kad nuo šiol aplinkiniai galės patogiai apsipirkti netoli namų už įprastą žemą „Lidl“ kainą“, – kalbėjo „Lidl Lietuva“ korporatyvinių reikalų ir komunikacijos vadovas Antanas Bubnelis.

Norint geriau pažinti Galgių regioną, prekybos tinklas atidarymo proga pristatė ir specialiai sukurtą pažintinį turą pėsčiomis po Galgius ir jų apylinkes. Jį „Lidl“ prašymu parengė žygių organizavimo profesionalai „TrenkTuras“. Žygio atstumas – apie 16 km, jis apims tiek gamtos, tiek ir miesto objektus. Žygio metu bus galima geriau pažinti pačius Galgius ir jų apylinkes. Žygio maršrutą bus galima rasti „TrenkTuro“ interneto puslapyje bei mobilioje programėlėje, taip pat parduotuvės informaciniame stende, kur tereikės nuskenuoti QR kodą ir pradėti žygį.

Iš viso šiuo metu Lietuvoje veikia 75 „Lidl“ parduotuvės 28 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose ir Molėtuose.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)